marsh-mellow/hindi_wikipedia huggingface dataset:
पंडित कल्याण दत्त शर्मा ( १९१९ -- ४ अक्टूबर २००९) वेधशाला निर्माण के विशेषज्ञ थे। जयपुर के महाराजा सवाई जयसिंह के बाद इन्होंने भी कई वेधशालाओं का निर्माण करवाया। 
(1) जयपुर में गलता की पहाड़ियों में,
(2) सम्पूर्णानन्द संस्कृत विश्वविद्यालय, वाराणसी में,
(3) श्री लाल बहादुर शास्त्री राष्ट्रीय संस्कृत विद्यापीठ नई दिल्ली में, 
(4) शांतिकुंज हरिद्वार में।
(5) लखनऊ विश्वविद्यालयकाल की गणना करेगी लविवि की वेधशाला, ग्रहों की स्थिति से मिलेगी भविष्य की जानकारी

वे जयपुर वेधशाला के अध्यक्ष भी रहे। इन्हें राष्ट्रपति पुरस्कार से भी सम्मानित किया गया। इनको श्री लाल बहादुर शास्त्री राष्ट्रीय संस्कृत विद्यापीठ, नई दिल्ली द्वारा 'महामहोपाध्याय' पदवी से अलंकृत किया गया। सवाई जयसिंह जी के बाद वेधशाला निर्माण के एक मात्र विशेषज्ञ रहे । वेधशाला के निर्माण के हेतु इन्हें सवाई जयसिंह सम्मान भी दिया गया ।

आपका जन्म राजस्थान के प्रसिद्ध पर्यटन स्थल आभानेरी (बांदीकुई) में हुआ।

कृतियाँ
 महामहोपाध्याय पंडित कल्याण दत्त शर्मा द्वारा लिखित पुस्तकें- 

अनुभूत योगावली, फलित ज्योतिष अनुभूत योगावली, फलित ज्योतिष , पंचांग गणित , वेधशाला परिचय ,

ज्योतिष पीयूष ज्योतिष पियूष

 पंचांग गणितम् (पंचांग निर्माण पद्धति)

 वेधशाला परिचय (हिन्दी, अंग्रेजी, संस्कृत )

    

इन्हें भी देखें
भारतीय ज्योतिष 
भारतीय ज्योतिषी
सिद्धान्त ज्योतिष

सन्दर्भ

श्रेणी:राजस्थान के लोग
श्रेणी:भारतीय ज्योतिषी
पंडित गोविन्द बल्लभ पंत,भारत के उत्तर प्रदेश की प्रथम विधानसभा सभा में विधायक रहे।  1952 उत्तर प्रदेश विधान सभा चुनाव में इन्होंने उत्तर प्रदेश के बरेली जिले के 19 - बरेली (म्युनिसीपालिटी) विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की प्रथम विधान सभा के सदस्य
श्रेणी:19 - बरेली (म्युनिसीपालिटी) के विधायक
श्रेणी:बरेली के विधायक
श्रेणी:कांग्रेस के विधायक
पंडित तारा सिंह नरोत्तम (18221891) पंजाबी भाषा के विद्वान थे।  उन्होने सिख धर्मशास्त्र एवं सिख साहित्य में बहुत योगदान दिया। उन्होने हेमकुंट की खोज की और कनखल के निर्मल पंचायती अखाड़ा के 'श्री महन्त' (प्रमुख) बने। वे सिखों के निर्मल सम्प्रदाय के थे।

रचनाएँ
  मोख पंथ दा टीका (1865)
  गुरमति निरणय सागर (1877)
  अकाल मूरति प्रदरशन (1878)
  टीका सिरी-राग (1885)
  भगत बाणी सटीक (1882)
  टीका गुरभाव दीपका (1880)
  गुर गिरारथ कोश (1889)
  सुरतरु कोश (1866)
  गुर तीरथ संग्रहि (1883)
  गुरू वंश तरु दरपण (1878)

सन्दर्भ

श्रेणी:सिख विद्वान
पंडित तुलसीदास बोरकर (18 नवंबर 1934 - 29 सितंबर 2018) एक भारतीय संगीतकार और हार्मोनियम वादक थे। उन्हें वर्ष 2016 में केंद्र सरकार द्वारा पद्म श्री से सम्मानित किया गया था। इसके अलावा उन्हें संगीत नाटक अकादमी पुरस्कार भी प्रदान किया गया था। 29 सितंबर, 2018 को उनका मुंबई में निधन हो गया।
 सन्दर्भ 

श्रेणी:1934 में जन्मे लोग
श्रेणी:२०१८ में निधन
श्रेणी:हिन्दुस्तानी संगीत
श्रेणी:संगीत नाटक अकादमी पुरस्कृत
श्रेणी:पद्मश्री प्राप्तकर्ता
पंडित दीनदयाल उपाध्याय शेखावाटी विश्वविद्यालय (, पूर्व नाम : शेखावाटी विश्वविद्यालय ) राजस्थान के सीकर जिले में एक नव स्थापित राज्य विश्वविद्यालय है। विश्वविद्यालय की स्थापना का एकमात्र उद्देश्य शेखावाटी अंचल के छात्रों की अध्ययन की जरूरतों को पूरा करने के लिए किया गया है।

 इतिहास  
शेखावाटी विश्वविद्यालय राजस्थान विधान सभा द्वारा  शेखावाटी विश्वविद्यालय, सीकर विधेयक, 2012 पारित करके वर्ष 2012 में स्थापित किया गया था। शेखावाटी विश्वविद्यालय के क्षेत्राधिकार में राजस्थान राज्य के  शेखावाटी अंचल सीकर, झुंझुनू और चूरू जिलें शामिल हैं।

 परिसर 
विश्वविद्यालय के परिसर के निर्माण के लिए राज्य राजमार्ग 8 पर गांव कटराथल के पास 30 एकड़ जमीन आवंटित की गयी है। वर्तमान में परिसर निर्माणाधीन है और विश्वविद्यालय सीकर शहर में एक अस्थायी परिसर में चल रहा है। 

 पाठ्यक्रम  
विश्वविद्यालय  सीकर जिला और आसपास के जिलों में छात्रों की जरूरतों को पूरा करने के लिए शैक्षणिक सत्र 2014-2015 के लिए सामाजिक विज्ञान के संकाय में स्नातकोत्तर पाठ्यक्रम शुरू करने की योजना बना रहा है।

 इन्हें भी देखें 
 राजस्थान में विश्वविद्यालयों की सूची 
 विश्वविद्यालय अनुदान आयोग (भारत)
 सन्दर्भ  

 बाहरी कड़ियाँ 
 शेखावाटी विश्वविद्यालय का आधिकारिक वेबपेज
श्रेणी:राजस्थान में विश्वविद्यालय और कॉलेज
श्रेणी: 2012 में स्थापित शैक्षिक संस्थान 
श्रेणी: सीकर में शिक्षा
पंडित नरसिम्हलु वडवाटि (जन्म २१ जनवरी, १९४२) एक प्रसिद्ध क्लारियोनेट संगीतज्ञ हैं।इनके जन्मदिवस २१ जनवरी को भारत में कलाकार दिवस के रूप में मनाया जाता है।

जीवन
आपका जन्म १९४२ में वडवाटी नामक गाँव में, एक प्रसिद्ध संगितझ परिवार में हुआ। इनके दादा चिक्कओबळप्पा शहनाई कलाकार थे। इनके पिता बुड्डप्पा तबला कलाकार थे, व इनकी माता रंगम्मा भक्ति गीत गाती थीं। बचपन से ही संगीत में इनके विशेश रुचि रही। मटमारि वीरण्णा इनके प्रथम गुरु थे। बाद में वडवाटि ने अपना संगीत अभ्यास श्री वेंकटप्पा के यहाँ पूर्ण किया।
इन्होंने पंडित सिद्दराम जम्ब्लदिण्णि से हिन्दुस्तानी संगीत में शिक्षा ली। सिद्दराम जम्ब्लदिण्णि ग्वालियर व जयपुर घराने से थे। दस साल के कठोर साधना के बाद वडवाटि ने एकल गायन शुरू किया। 

बर्षों के परिश्रम के बाद वडवाटि ने क्लारियोनेट पर महारत हासिल की। लगभग एक व्यक्ति के गाने के धुन की तरह क्लारियोनेट से गवाने की अनूठी विद्या वडवाटि ने हासिल की। इन्होने भारत, युनैटेड किन्गडम (ग्रेट ब्रिटन्), अमेरिका और फ्राँस में प्रदर्शन दिए।

संगीत विद्यापीठ
स्वरसंगमसंगीत विद्यालय नाम से वडवाटि ने रायचूर मे एक संगीत विद्यापीठ खोला। बेंगलूरु में पंडित नरसिंहलु वडवाटि संगीत अकाडमी नाम से एक और संगीत विद्यालय भी है।

सन्दर्भ

श्रेणी:संगीतकार
पंडित परमेश्वर शास्त्री वीलुनामा  तेलुगू भाषा के विख्यात साहित्यकार टी. गोपीचंद द्वारा रचित एक उपन्यास है जिसके लिये उन्हें सन् 1963 में तेलुगू भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत तेलुगू भाषा की पुस्तकें
पंडित पृथ्वी नाथ कॉलेज (पीपीएन कॉलेज) भारत में उत्तर प्रदेश राज्य के कानपुर में एक शैक्षणिक संस्थान है।  यह छत्रपति शाहू जी महाराज विश्वविद्यालय (सीएसजेएम विश्वविद्यालय), कानपुर से संबद्ध है।
स्थित
यह कानपुर के मध्य में परेड मार्केट और लाल इमली मिल्स के बीच माल रोड (महात्मा गांधी मार्ग) पर स्थित है।
संबद्ध
 आगरा विश्वविद्यालय - जुलाई 1959
 कानपुर विश्वविद्यालय (वर्तमान में सीएसजेएम विश्वविद्यालय कानपुर) - 1966-वर्तमान

उल्लेखनीय पूर्व छात्र
राजीव शुक्ला, चेयरमैन, इंडियन प्रीमियर लीग (आईपीएल)
 नरेश उत्तम, प्रदेश अध्यक्ष, उत्तर प्रदेश, समाजवादी पार्टी
 सोन लाल पटेल, संस्थापक, अपना दल
 अमिताभ बाजपेयी, विधायक
संकायों और पाठ्यक्रम
 कला - (बीए, एमए)
 विज्ञान - (बीएससी, एमएससी)
 वाणिज्य - (बीकॉम, एमकॉम)
 व्यवसाय प्रशासन (बीबीए)
 कंप्यूटर और आईटी (बीसीए)
आधारभूत संरचना और उत्सव
कॉलेज हर साल एक युवा महोत्सव का आयोजन करता है, जिसमें फोटोग्राफी, वाद-विवाद, गायन और नृत्य सहित विभिन्न गतिविधियां शामिल हैं।
सुविधाएं
कॉलेज में एक नया खुला सभागार है जिसमें कुल 150 छात्रों की क्षमता है।  सभी पाठ्यक्रमों (बीए, बीएससी, बीकॉम, आदि) के लिए हजारों पुस्तकों वाली एक नई खुली "ई-लाइब्रेरी" और व्यापक पढ़ने और पुस्तकों को जारी करने के लिए एक ऑफ़लाइन पुस्तकालय है। विभिन्न प्रकार की प्रयोगशालाएं हैं: भौतिकी, रसायन विज्ञान,  जीव विज्ञान और कंप्यूटर
सन्दर्भ

श्रेणी:उत्तर प्रदेश के कॉलेज
पंडित प्रदीप मिश्रा (जन्म: 16 जून 1977) एक भारतीय आध्यात्मिक वक्ता और धार्मिक प्रवक्ता हैं, जो मुख्य रूप से शिव पुराण पर आधारित अपने प्रवचनों के लिए जाने जाते हैं। वे मध्य प्रदेश के सीहोर स्थित कुबेरेश्वर धाम के मुख्य पुजारी हैं।

 प्रारंभिक जीवन और शिक्षा 
मिश्रा का जन्म सीहोर के एक ब्राह्मण परिवार में हुआ था। उनके पिता रमेश्वर दयाल मिश्रा एक सड़क विक्रेता थे। उन्होंने अपनी प्रारंभिक शिक्षा सीहोर में प्राप्त की और स्नातक की डिग्री हासिल की। बताया जाता है कि बचपन से ही उन्हें धार्मिक गतिविधियों में रुचि थी।

 करियर 
मिश्रा ने अपने करियर की शुरुआत एक स्कूल शिक्षक के रूप में की, लेकिन बाद में पूर्णकालिक धार्मिक प्रवक्ता बन गए। उन्होंने शुरुआत में श्रीमद्भागवत कथा से प्रवचन देना शुरू किया और बाद में शिव पुराण पर केंद्रित हो गए। उन्हें इंदौर में गोवर्धन नाथ से दीक्षा प्राप्त हुई।

"सीहोर वाले बाबा" के नाम से प्रसिद्ध हुए मिश्रा ने डिजिटल प्लेटफार्मों जैसे यूट्यूब और फेसबुक पर अपने प्रवचनों के माध्यम से लोकप्रियता हासिल की, विशेषकर 2020 की कोविड-19 महामारी के दौरान। वे कुबेरेश्वर धाम में रुद्राक्ष महोत्सव और शिव पुराण कथा जैसे कार्यक्रमों का आयोजन करते हैं।

 सार्वजनिक जीवन 
मिश्रा ने श्री विठ्ठलेश सेवा समिति की स्थापना की, जो एक धार्मिक संगठन है और सीहोर में कथा, भंडारे और स्वास्थ्य सेवाओं जैसे कार्यों में सक्रिय है। उनके सोशल मीडिया पर भी लाखों अनुयायी हैं।

 सम्मान 
वर्ष 2022 में, उन्हें विश्व पुस्तक रिकॉर्ड्स (लंदन) में उस समय शामिल किया गया जब उनके एक आध्यात्मिक कार्यक्रम के लाइव प्रसारण में लाखों दर्शकों ने एकसाथ भाग लिया।

 देखें भी 
 शिव पुराण

 स्रोत 

 बाहरी कड़ियाँ 
 यूट्यूब चैनल  पंडित प्रदीप मिश्रा
 इंस्टाग्राम  पंडित प्रदीप मिश्रा
 फेसबुक  पंडित प्रदीप मिश्रा

श्रेणी:1977 में जन्मे लोग
श्रेणी:जीवित लोग
श्रेणी:भारतीय आध्यात्मिक नेता
श्रेणी:हिंदू धर्मगुरु
श्रेणी:सीहोर के लोग
अब तक पंडित प्रेम बरेलवी  : ग़ज़ल, कविता, गीत, छंद, दोहों के रचनाकार। देश के कई राज्यों में मुशायरों एवं कवि सम्मेलनों में शायर के रूप में ग़ज़लकविता पाठ। 17 साल की अवस्था में आकाशवाणी के बरेली केंद्र से प्रसारित कविता पाठ के कार्यक्रम युवा मंच से दो बार सम्मानित। जिला स्तर पर 20 वर्ष की अवस्था में मैथिली शरण गुप्त सम्मान। कॉलेज में सम्मान। कई प्रदेशों में मंच से सम्मानित। आकाशवाणी नई दिल्ली के युवा वाणी पर स्क्रिप्ट राइटर, उद्घोषक एवं शायर के रूप में दर्जनों कार्यक्रमों में अग्रणी भागीदारी, कई कार्यक्रमों का संचालन। आकाशवाणी, दिल्ली के एआईआर एफएम के उर्दू सर्विस चैनल से दर्जनों बार मुशायरों में ग़ज़ल पाठ, कार्यक्रमों की प्रस्तुति। प्रसार भारती के नेशनल रेडियो चैनल से ग़ज़ल पाठ। देश के मशहूर साहित्यकार स्व. कमलेश्वर जी के मंच से ग़ज़ल पाठ एवं पुरस्कार प्राप्ति, देश के कई मशहूर शायरों-कवियों के साथ मंच से ग़ज़ल पाठ। कई मुशायरों में सम्मानित। कादंबिनी, अमर उजाला समेत कई पत्र-पत्रिकाओं में ग़ज़लें एवं कविताएं प्रकाशित। लीक से हटकर कुछ कविताओं की रचना।
पद्मभूषण बुद्धदेव दासगुप्ता (1 फरवरी 1933  15 जनवरी 2018), एक भारतीय शास्त्रीय संगीतकार और सरोदवादक थे। उन्होंने पंडित राधिका मोहन माइत्रा से सरोद वादन सीखा था। भारत सरकार द्वारा उन्हें वर्ष 2012 में पद्म भूषण से सम्मानित किया गया था। इसके पूर्व उन्हें वर्ष 2015 में संगीत महासम्मान और बंगाल विभूषण से सम्मानित किया गया था। उल्लेखनीय है कि वर्ष 2011 में, उन्हें भारत सरकार द्वारा पद्मश्री की पेशकश की गई थी, लेकिन उन्होंने इसे "बहुत देर हो चुकी है" कहकर लौटा दिया था। तत्पश्चात उन्हें जनवरी 2012 में, पद्म भूषण से सम्मानित किया गया था।15 जनवरी, 2018 को हृदयगति रुक जाने के कारण उनका कोलकाता में निधन हो गया।

 सन्दर्भ 

बाह्य कड़ियाँ
...(अँग्रेजी)
.(अँग्रेजी)
.(अँग्रेजी)

श्रेणी:1933 में जन्मे लोग
श्रेणी:२०१८ में निधन
श्रेणी:लेखक
श्रेणी:पटकथा लेखक
श्रेणी:सरोद वादक
श्रेणी:बंगाल के लोग
श्रेणी:बिहार के लोग
पण्डित भगवद्दत्त (27 अक्तूबर, 1893 - 22 नवम्बर, 1968) भारत के एक संस्कृत विद्वान, लेखक तथा स्त्री-शिक्षा के समर्थक थे।

अध्ययन, अनुसन्धान और लेखन के साथ ही वे आर्य समाज में सक्रिय रहते थे। आर्य समाज के उच्च संस्था परोपकारिणी सभा के वे निर्वाचित सदस्य थे। वे उसकी विद्वत् समिति के भी सदस्य थे। उनकी ख्याति एक श्रेष्ठ विद्वान व वक्ता की थी। आर्य समाज के कार्यक्रमों में वे देश भर में प्रवास भी करते थे। इसी कारण वे 'पंडित भगवद्दत्त' के नाम से प्रसिद्ध हुए।

जीवनी
पंडित भगवद्दत्त का जन्म अमृतसर (पंजाब) में श्री कुंदनलाल तथा श्रीमती हरदेवी के घर में हुआ था। आर्य समाजी परिवार होने के कारण भगवद्दत्त जी का संस्कृत से बहुत प्रेम था। अतः कक्षा 12 तक विज्ञान के छात्र रहने के बाद उन्होंने 1915 में डी.ए.वी. कालिज, लाहौर से संस्कृत एवं दर्शनशास्त्र में बी.ए. किया।
इसके बाद भगवद्दत्त जी की इच्छा वेदों के अध्ययन की थी। अतः वे लाहौर के डी.ए.वी. कालिज के अनुसंधान विभाग में काम करने लगे। उनकी लगन देखकर विद्यालय के प्रबंधकों ने छह वर्ष बाद उन्हें वहीं विभागाध्यक्ष बना दिया। अगले 13 वर्ष में उन्होंने लगभग 7,000 हस्तलिखित ग्रंथों का संग्रह तथा अध्ययन कर उनमें से कई उपयोगी ग्रंथों का सम्पादन व पुनर्प्रकाशन किया; पर किसी सैद्धांतिक कारण से उनका तालमेल अनुसंधान विभाग में कार्यरत पंडित विश्वबन्धु से नहीं हो सका। अतः भगवद्दत्त जी डी.ए.वी कालिज की सेवा से मुक्त होकर स्वतन्त्र रूप से अध्ययन में लग गये।

नारी शिक्षा के समर्थक भगवद्दत्त जी ने अपनी पत्नी सत्यवती को पढ़ने के लिए प्रेरित किया और वह शास्त्री परीक्षा उत्तीर्ण करने वाली पंजाब की प्रथम महिला बनीं। उनके पुत्र सत्यश्रवा भी संस्कृत विद्वान हैं, उन्होंने अपने पिताजी के अनेक ग्रंथों का अंग्रेजी में अनुवाद कर प्रकाशित किया है। देश विभाजन के बाद दिल्ली आते समय दुर्भाग्यवश वे अपने विशाल ग्रन्थ-संग्रह का कुछ ही भाग साथ ला सके। दिल्ली में भी वे सामाजिक जीवन में सक्रिय रहे।

अनेक भारतीय तथा विदेशी विद्वानों ने उनकी खोज व विद्वत्ता को सराहा है। उनका परस्पर पत्र-व्यवहार भी चलता था; पर उन्हें इस बात का दुख था कि कई विद्वानों ने अपनी पुस्तकों में बिना नामोल्लेख उन निष्कर्षों को लिखा है, जिनकी खोज भगवद्दत्त जी ने की थी। पंडित राहुल सांकृत्यायन ने लाहौर में उनके साथ रहकर अनेक वर्ष अनुसन्धान कार्य किया था। उन्होंने स्वीकार किया है कि ऐतिहासिक अनुसंधान की प्रेरणा उन्हें भगवद्दत्त जी से ही मिली।

भगवद्दत्त जी एक पंजाबी व्यापारी की तरह ढीला पाजामा, कमीज, सफेद पगड़ी, कानों में स्वर्ण कुंडल आदि पहनते थे; पर जब वे संस्कृत में तर्कपूर्ण ढंग से धाराप्रवाह बोलना आरम्भ करते थे, तो सब उनकी विद्वत्ता का लोहा मान जाते थे। 22 नवम्बर, 1968 को दिल्ली में ही उनका देहान्त हुआ।

कृतियाँ
उनकी प्रमुख पुस्तकें निम्नलिखित हैं-
 वैदिक वाङ्मय का इतिहास (तीन भाग), 
 भारतवर्ष का वृहद इतिहास (दो भाग), 
 ऋग्वेद पर व्याख्यान, 
 ऋग्मंत्र व्याख्या,  
 निरुक्त भाषा भाष्य, 
 अथर्ववेदीय पञ्चपरलिका, 
 वाल्मीकीय रामायण के बालकाण्ड, अयोध्याकाण्ड तथा अरण्यकाण्ड के कश्मीरी (पश्चिमोत्तर) संस्करण का सम्पादन,
 भारतीय संस्कृति का इतिहास,
 भाषा का इतिहास,
 स्वामी दयानन्द के पत्र व विज्ञापन,
 वेद विद्या निदर्शन,
      ,
   -    ,
   

सन्दर्भ

बाहरी कड़ियाँ
वैदिक विद्वान पं. भगवदत्त रिसर्च स्कालर और उनकी ग्रन्थ सम्पदा

श्रेणी:भारतीय इतिहासकार
श्रेणी:संस्कृत विद्वान
पंडित रविशंकर शुक्ल विश्वविद्यालय भारत के छत्तीसगढ़ राज्य के रायपुर जिले में स्थित विश्वविद्यालय है। इसकी स्थापना १९६४ में हुई थी। इसका नामकरण अविभाजित मध्यप्रदेश के प्रथम मुख्यमंत्री पं॰ रविशंकर शुक्ल के नाम पर किया गया है। यह एक मई १९६४ को अस्तित्व में आया और १ जून १९६४ से ४६ संबद्ध महाविद्यालयों, ५ विश्वविद्यालय शिक्षण विभाग (यूटीडी) और ३४ हजार छात्रों के साथ काम करना शुरू किया। तत्कालीन सूचना एवं प्रसारण मंत्री श्रीमती इंदिरा गांधी ने २ जून १९६४ को विश्चविद्यालय के पांच स्नातकोत्तर विभागों का शुभारंभ किया। 

दुर्ग में दुर्ग विश्वविद्यालय के नाम से नए विश्वविद्यालय की स्थापना के साथ पं रविशंकर शुक्ल विश्वविद्यालय के कार्यक्षेत्र में पांच जिले-रायपुर, बलौदाबाजार-भाटापारा, धमतरी, महासमुंद और गरियाबंद के ४० सरकारी तथा ८४ गैर सरकारी कॉलेज शामिल रह गए हैं, इस तरह से संबद्ध महाविद्यालयों की संख्या घटकर १२४ रह गई है।:..1518327062015

विश्वविद्यालय का कुलचिन्ह
पं रविशंकर शुक्ल विश्वविद्यालय के कुलचिह्न के मध्य भाग में रायपुर जिले में स्थित राजिम के विख्यात राजीवलोचन मंदिर का संपूर्ण शिखर है जो छत्तीसगढ़ (प्राचीन दक्षिण कोसल) की वैभवपूर्ण सांस्कृतिक धरोहर को द्योतित करता है। 

उगता हुआ सूर्य वेदांती विचारधारा की प्रजापति-विद्या तथा संवत्सर-विद्या के उत्कृष्ट ज्ञान का प्रतीक है। शिखर के दोनों ओर तरंगित रेखाओं का अंकन छत्तीसगढ़ की गंगा-महानदी (प्राचीन चित्रोत्पला) का प्रतीकात्मक चित्रण है। 

शिखर के निम्नार्ध भाग में बाईं और दाईं ओर अर्धवृत्ताकार रूप में फैली हुई गेहूं और धान की बालियां कृषि को छत्तीसगढ़वासियों के आर्थिक जीवन का आधार सिद्ध करती हैं तथा उनसे इस क्षेत्र की सभ्यता का ग्राम्य प्रकृति का होना प्रकट होता है। ये सभी प्रतीक एक बड़े वृत से घिरे हुए हैं, जो भूमंडल का चिन्ह है। इस वृत में विश्वविद्यालय का नाम नागरी और रोमन वर्णों में लिखा हुआ है, जो बाई से दाई ओर बढ़ता हुआ केंद्रीय वृत्त को चारों ओर से घेरे हुए है। 

बड़ा वृत पंखाकृति के कोनों वाले एक अर्धवृत्ताकार पादपीठ पर आधारित है। इस पादपीठ की अभिरचना हंस की प्रतीकात्मक अभिव्यक्ति है, जो भारतीय चिंतन में उत्कृष्ट ज्ञान के लिए प्रयुक्त होता है। इस पर विश्वविद्यालय की आदर्शोक्ति नागरी वर्णों में अभिलिखत है, जिसका चयन ऋग्वेद के अग्निसूक्त से किया गया है।

यह उक्ति है अग्ने नय सुपथा राये, जिसका अनुवाद इस प्रकार है - हे अग्नि! हमें अच्छे मार्ग से समृद्धि की ओर ले चलो।

 दीक्षांत समारोह 
पं रविशंकर शुक्ल विश्वविद्यालय का २१वां दीक्षांत समारोह २१ फरवरी २०१५ को आयोजित किया गया। समारोह में मुख्य अतिथि नेशनल रिसर्च प्रोफेसर, स्कूल अॉफ केमेस्ट्री, हैदराबाद विश्वविद्यालय प्रो. गोवर्धन मेहता थे। अध्यक्षता छत्तीसगढ़ के राज्यपाल बलरामजी दास टंडन ने की। समारोह में डॉक्टर ऑफ फिलासफी और वर्ष २०१३-१४ में प्रथम श्रेणी से उर्त्तीण प्रावीण्य सूची में शामिल छात्रों को स्वर्ण पदक प्रदान किया गया।

 बाहरी कड़ियाँ 
पं॰ रविशंकर शुक्ल विश्वविद्यालय का आधिकारिक जालस्थल

पं॰ रविशंकर शुक्ल विश्वविद्यालय की विवरण पत्रिका (२०१५-१६)

श्रेणी:छत्तीसगढ़ में विश्वविद्यालय और कॉलेज
श्रेणी:भारत के विश्वविद्यालय
पंडित राम प्रसाद बैरागी हिमाचल प्रदेश के कसौली कस्बे के सुबाथु मन्दिर के पुजारी थे रामप्रसाद बैरागी को अम्बाला की जेल सर्वप्रथम फाँसी पर चढ़ाया गया था।:..2008200811234. सुबाथू के क्रांतिकारी राम प्रसाद बैरागी ने देश की आज़ादी में महत्वपूर्ण भूमिका निभाई। वह जन क्रांति गतिविधियों का आयोजन करके अंग्रेजों को देश से बाहर निकालना चाहते थे। इसलिए गदर को सफल बनाने के लिए हिमाचल में एक जासूसी संगठन बनाया गया। इसके नेता राम प्रसाद बैरागी थे।:..2017120405880400404970580-04950580-0490497049-0420497058704970580-04058048-04950580 1857 की क्रांति में बैरागी को कसौली के क्रांतिकारियों का अंग्रेज़ों के खिलाफ युद्ध में पूरा समर्थन मिला। पूरे देश में क्रांति के संचालन के लिए एक गुप्त संगठन बनाया गया था। पहाड़ों में इसके नेता पंडित राम प्रसाद वैरागी थे।:..--15886085. संगठन पूरे देश में पत्रों के माध्यम से क्रान्ति का संचालन कर रहा था। 12 जून 1857 को इस संगठन के कुछ पत्र अंबाला के कमिश्नर जीसी बार्नस के हाथ लग गए। इनमें दो पत्र राम प्रसाद वैरागी के भी थे, जिससे संगठन का भेद खुल गया। अन्त में वैरागी को पकड़ कर अंबाला जेल में फाँसी पर चढ़ा दिया।

 इन्हें भी देखें 
 कसौली
 अम्बाला
श्रेणी:१८५७ में निधन
श्रेणी:भारतीय क्रांतिकारी
पंडित रामदहिन ओझा (1901-- 18 फरवरी,1931) भारत के पत्रकार एवं स्वतन्त्रता सेनानी थे। माना जाता है कि असहयोग आन्दोलन में किसी पत्रकार की पहली शहादत पंडित रामदहिन ओझा की थी। वे कलकत्ता से 1923-24 में प्रकाशित होने वाले हिन्दी साप्ताहिक 'युगान्तर' के सम्पादक थे। जिस समय बलिया जेल में उनकी शहादत हुई, वे सिर्फ 30 वर्ष के थे। उनके साथी सेनानी कहते रहे कि पंडित रामदहिन ओझा के खाने में धीमा जहर दिया जाता रहा और इसी कारण उनकी मृत्यु हुई। उनके व्यक्तित्व के बहुआयामी पक्ष हैं। कवि, पत्रकार, स्वतंत्रता सेनानी उनके यह सारे आयाम देश को समर्पित थे। 

रामदीन ओझा का जन्म उत्तर प्रदेश के बलिया जिले के बांसडीह  कस्बे में हुआ था। बांसडीह कस्बे में ही प्रारम्भिक शिक्षा के बाद रामदहिन ओझा के पिता रामसूचित ओझा उन्हें आगे की शिक्षा के लिए कलकत्ता ले गये। वहां बीस वर्ष की उम्र तक पहुंचते-पहुंचते पत्रकार रामदहिन ओझा की कलकत्ता और बलिया में स्वतंत्रता योद्धाओं और सुधी राष्ट्रसेवियों के बीच पहचान बन चुकी थी। कलकत्ता के 'विश्वमित्र', 'मारवाणी अग्रवाल' आदि पत्र-पत्रिकाओं में कुछ स्पष्ट नाम तो कुछ उपनाम से उनके लेख और कविताएं छपने लगी थीं। उन्होंने कलकत्ता, बलिया, और गाजीपुर की भूमि को सामान्य रूप से अपना कार्यक्षेत्र बनाया।

ओझा अपनी लेखनी और आजादी के लिए जन आंदोलन में भाषणों के आरोप में कई बार गिरफ्तार किए गये। अपनी क्रांतिकारी गतिविधि के चलते पंडित रामदहिन ओझा को बंगाल और फिर  बाद में बलिया और गाजीपुर से निष्कासन का आदेश थमा दिया गया। उनकी 'लालाजी की याद में' और 'फिरंगिया' जैसी कविताओं पर प्रतिबंध लगा। वर्ष 1921 में छह अन्य सेनानियों के साथ बलिया में पहली गिरफ्तारी में बांसडीह कस्बे के जिन सात सेनानियों को गिरफ्तार किया गया, पंडित रामदहिन ओझा उनमें सबसे कम उम्र के थे। गांधी जी ने इन सेनानियों को असहयोग आन्दोलन का 'सप्तऋषि' कहा था। वे 1922 और 1930 में फिर गिरफ्तार किये गये। अंतिम गिरफ्तारी में 18 फरवरी 1931 का दिन भी आया जब रात के अंधेरे में बलिया के जेल और जिला प्रशासन ने मृतप्राय सेनानी को उनके मित्र, प्रसिद्ध वकील ठाकुर राधामोहन सिंह के आवास पहुंचा दिया था। अखिल भारतीय  कांग्रेस की  पद्मकान्त मालवीय कमेटी ने पाया था कि पंडित ओझा के खाने में धीमा जहर मिलाया जाता रहा। 'बलिया में सन बयालीस की जनक्रांति' के लेखक दुर्गाप्रसाद गुप्त मानते हैं कि पंडित रामदहिन ओझा की शहादत से बलिया के सेनानियों में ऐसी ऊर्जा का संचार किया, जिसका प्रस्फुटन 1942 की जन क्रांति में दिखाई देता है।

सन्दर्भ  (1) बलिया में सन बयालीस की जनक्रांति- लेखक दुर्गाप्रसाद गुप्त (प्रकाश प्रेस, बलिया) 
(2) समाचार पत्रों का इतिहास -पंडित अम्बिकाप्रसाद वाजपेयी

(3)  वृहद हिन्दी पत्र पत्रकारिता कोश - डॉ. सूर्यप्रसाद दीक्षित

(4) भारतीय पत्रकारिता कोश - विजयदत्त श्रीधर

(5) पुस्तक पराधीन भारत की स्वाधीन चेतना - सं. रसिक बिहारी ओझा निर्भीक'

(6)  पुस्तक बलिया में राष्ट्रीय आंदोलन - महेंद्र प्रसाद

(7)  शहीद रामदहिन ओझा स्मृति (पुण्य तिथि 18 फरवरी, 1988 को प्रकाशित स्मारिका)

(8)  शहीद स्मारिकाः पंडित रामदहिन ओझा के सम्मान में ( स्मारिका, बलिया में तत्कालीन प्रधानमंत्री चंद्रशेखर द्वारा प्रतिमा- अनावरण के

अवसर पर 03 फरवरी, 1991 को प्रकाशित)

इन्हें भी देखें

बाहरी कड़ियाँ
अग्निधर्मी पत्रकार रामदहिन ओझा
शहीद संपादक रामदहिन ओझा की विरासत अब सप्रे संग्रहालय की दुर्लभ संपदा

श्रेणी:भारतीय स्वतंत्रता सेनानी
श्रेणी:भारतीय पत्रकार
श्रेणी:बलिया
श्रेणी:उत्तर प्रदेश के लोग 
श्रेणी:बलिया के लोग
पंडित एसएन शुक्ला विश्वविद्यालय शहडोल, मध्य प्रदेश, भारत में स्थित उच्च शिक्षा का एक संस्थान है। यह मध्य प्रदेश सरकार द्वारा 2016 में स्थापित एक  राजकीय  विश्वविद्यालय है ।  यह विश्वविद्यालय अनुदान आयोग (यूजीसी) के तहत संबद्ध है। 

 इतिहास 
1956 में स्थापित, सरकार। पंडित शंभूनाथ शुक्ल कॉलेज, शहडोल को 2016 तक अवधेश प्रताप सिंह विश्वविद्यालय, रीवा से संबद्ध किया गया था। उसके बाद इसे विश्वविद्यालय बनाया गया है। इसका नाम भारतीय स्वतंत्रता कार्यकर्ता और विंध्य प्रदेश के पूर्व मुख्यमंत्री श्री शंंभू नाथ शुुुक्ल नाम पर रखा गया है।

 कैंपस 
वर्तमान में, यह कैंपस 26 एकड़ में फैले हुए है। खेल सुविधा, बॉयज हॉस्टल, अच्छी तरह से सुसज्जित प्रयोगशालाओं, पुस्तकालयों और एक पूर्ण वाईफाई कवरेज के साथ स्थित है। शहडोल जिले के ग्राम नवलपुर में मध्य प्रदेश के राज्यपाल द्वारा नए 50 एकड़ के विश्वविद्यालय परिसर के भवन का उद्घाटन किया गया है   

 स्थान 
26 एकड़ का वर्तमान परिसर कोतवाली थाना, शहडोल के पास स्थित है और यह न्यू बस स्टैंड, शहडोल और रेलवे स्टेशन, शहडोल से क्रमशः 2.7 किमी और 2.5 किमी दूर है।

नई 50 एकड़ यूनिवर्सिटी कैंपस बिल्डिंग, नया बस स्टैंड, शहडोल और रेलवे स्टेशन, शहडोल से क्रमशः 11 किमी और 12 किमी नवलपुर गाँव के पास में स्थित है।

 अकादमिक 
विश्वविद्यालय को निम्नलिखित शैक्षणिक प्रभागों में संरचित किया गया है: 

 भौतिक विज्ञान
 गणित
 जैव प्रौद्योगिकी
 कंप्यूटर विज्ञान
 वनस्पति विज्ञान
 रसायन विज्ञान
 जैव रसायन विज्ञान
 जीवविज्ञान
 भूगर्भशास्त्र
 अंग्रेज़ी
 हिंदी
 प्राणि विज्ञान

 संदर्भ 

श्रेणी::विश्ववद्यालय
श्रेणी::भारतीय विश्ववद्यालय
श्रेणी::राजकीय विश्ववद्यालय
पंडित श्री राम शर्मा मेट्रो स्टेशन (जिसे पहले मॉडर्न इंडस्ट्रियल एस्टेट मेट्रो स्टेशन के नाम से जाना जाता था) दिल्ली मेट्रो की ग्रीन लाइन पर एक स्टेशन है और यह हरियाणा के झज्जर जिले में स्थित है। यह एक एलिवेटेड स्टेशन है और 24 जून 2018 को खोला गया।

पंडित श्री राम शर्मा का जन्म बहादुरगढ़ शहर से सिर्फ़ 3 किलोमीटर दूर बहादुरगढ़-बेरी रोड पर सराय औरंगाबाद गाँव में हुआ था।

 स्टेशन नक्शा 
2साइड प्लेटफॉर्म  द्वार बाएँ ओर खुलेंगे प्लेटफॉर्म 2पूर्वी-बाध्य     अगला स्टेशन  1की ओर   अलग स्टेशन  हैसाइड प्लेटफॉर्म  द्वार बाएँ ओर खुलेंगे 1स्तरकिराया नियंत्रण, स्टेशन एजेंट, मेट्रो कार्ड वेंडिंग मशीन, क्रॉसओवरभू-स्तरप्रवेशनिकास

यह भी देखें
 दिल्ली मेट्रो

संदर्भ

बाहरी कड़ियाँ

     . ( )
    
 
 .         ,        .

श्रेणी:ग्रीन लाइन (दिल्ली मेट्रो) स्टेशन
श्रेणी:दिल्ली मेट्रो